નીમાએ આજે થયું છે શું! અતુલ્યને સમજાતું નથી. શનિવારની આજની સાંજે નીમા વંટોળિયાની જેમ અણધારી ઑફિસમાં ધસી આવેલી : કામ વહેલું બંધ કરો એન્જિનિયરસાહેબ, આજે તમને કિડનૅપ કરવાનો ઇરાદો છે! તેની વાણીમાં રાબેતા મુજબની મસ્તી હતી, પણ વર્તન રહસ્યમય લાગતું હતું. આપણે ક્યાં જવાનાં એમ પૂછ્યું તો જવાબ ટાળી ગઈ. માને ઇન્ફર્મ કરવાનો પ્રસ્તાવ સાંભળી બોલી ગઈ, માસી અત્યારે ઘરે નહીં હોય, તેઓ મારે ત્યાં પહોંચ્યાં હશે... મમ્મીએ જોકે અડધો કલાક પહેલાં તેમને નિમંત્રણ પાઠવતાં કહ્યું છે ખરું કે નીમા અતુલ્યની ઑફિસે જવાની હોવાથી બન્ને મોડાં ઘરે પહોંચશે. જુવાનિયા તેમની રીતે મળી લે. આપણે વડીલો અંદરોઅંદર ચર્ચા કરી લઈએ. એવી સમજૂતી થઈ છે...